Krajevna skupnost Begunje

Svet krajevne skupnosti

Datum: 27.09.2022

**Z a p i s n i k**

**19. redne seje sveta KS, ki je bila 27.09.2022 ob 18.30 uri**

**v pisarni krajevne skupnosti**

**Prisotni:** Janez Gašperin, Jože Hajnrihar, Marija Hrovat, Sandi Jurejevčič, Matevž Langus,

 Tjaša Legat, Liljana Leš, Mojca Markič, Vesna Papler, Jožica Režonja in Matjaž Trček

Po ugotovljeni sklepčnosti je predsednica predlagala

**Dnevni red:**

1. Potrditev zapisnika 18. redne seje sveta KS Begunje

2. Obravnava OPPN za območje čistih stanovanjskih površin DV 07-Dvorska vas

 Opekarna

3. Razno (obravnava tekočih zadev).

**Ad.1.:** Glede na to, da sklic 18. redne seje ni bil sklepčen, seja ni potekala, ampak zgolj sestanek na temo ureditev intervencijske poti do PBB. Na sestanku je bilo zavzeto stališče, ki sta ga Matevž Langus in Klemen Štefelin predstavila na sestanku v PBB 4.maja.

**Sklep št.1.: Zapisnik sestanka pošljemo članom sveta.**

**Ad.2.:**  Osnutek OPPN Dvorska vas je v javni razgrnitvi do 20.10. 2022. V tem času je možno dati pripombe. Liljana je pripombe že posredovala in bodo vključene v pripombe sveta v delu, kar še ni urejeno pred pripravo osnutka OPPN (akt o spremembi namembnosti zemljišča, soglasja,..)

V razpravi je bil poudarek dan na na eni strani neurejeni infrastrukturi v vasi (kanalizacija, vodovod, cesta) , na drugi strani pa gradnja luksuznih objektov sredi narave, brez infrastrukture. Po končani razpravi je bil sprejet

**Sklep št.2.: Že sprejeto stališče iz leta 2021 se dopolni s predlogom, da se predhodno uredi**

**infrastruktura v Dvorski vasi. Poudarek je na cestah, saj imamo slabo izkušnjo z gradnjo brez ustrezne cestne povezave (Poddobrava).**

**Stališče se posreduje občini Radovljica in vključi v knjigo pripomb ob javni razgrnitvi osnutka OPPN Dvorska vas.**

**Ad.3.:**

a) Glede na številna vprašanja glede Rantzingerjeve vile je informacija, da dokler ne bo izvedena rekonstrukcija objekta gasilskega doma in KS ima v njej prostore Društvo upokojencev. Zatem naj bi šla v prodajo.

b) Branko Jagodic je na občini oddal vlogo za odkup dela zemljišča - pot. Stališče KS je, da je pred odprodajo potrebno pridobiti stališče uporabnikov te poti (Maja Lavrič,..).

c) Zaključena prometna ureditev pri POŠ Begunje je ocenjena pozitivno, kljub pripombam v času gradnje. Manjka še kolesarnica, ozelenitev.

Mojca Markič ponovno opozori na nujno omejitev hitrosti.

d) Janez Gašperin sprašuje ali je mogoče dobiti analizo prometa mimo merilnika – predsednica za podatke zaprosi občino.

Strošek nabave merilnika v višini cca 4.600€ je nosila krajevna skupnost.

e) Konec meseca se bodo urejale rake pri Lapanju saj spuščajo. KS bo prispevala 4.000 – 5.000 €. Rake spuščajo tudi pri Gradišarju. Izpostavljen je tudi izpust fekalij v vodotok.

Cevi za Mlako so bile nabavljene in so že vgrajene.

f) Javna razsvetljava v Poljčah je realizirana.

Jožica Režonja opozori na nedelujočo svetilko na eko otoku v Zapužah- popravilo bomo naročili.

g) v času od zadnje seje je bilo tudi par sestankov in pobud:

- Avgust Bukovec prosi za pomoč pri urejanju vodotoka, ki naj bi odnašal brežino.

- Slavko Jalen se je pritožil zaradi hrupa helikopterjev v času vaje GRS , zato je bil organiziran sestanek pri županu. Občina je na pristojne poslala dopis s prošnjo naj nas o času vaj obvestijo, da bomo obvestili krajane.

- predlogi za postavitev cestnih ogledal (Iris Dolar, pri vežicah, na križišču pri No Limits Pub)

i) V mesecu novembru bodo volitve občinskega sveta in sveta krajevne skupnosti. Predsednica prisotne seznani, da kandidira za občinskega svetnika na županovi listi in poziva ostale ja se vključijo v liste, če so na to pripravljeni.

Člani sveta naj razmislijo o ponovni kandidaturi in odločitev povedo na naslednji seji sveta, ki bo v roku 14 dni. Kandidature je potrebno oddati do 20.10.2022.

Potrebno je pripraviti predlog proračuna za lato 2023.

Seja je bila zaključena ob 20.20 uri.

Zapisala: Predsednica sveta KS:

Jožica Hrovat Marija Hrovat